Vilja ekki " túristahreiður " á leikskólalóð Því er greinilega farið að þykja nóg um sóðaskapinn í ferðamönnunum starfsfólkinu á leikskólanum Klettaborg í Borgarnesi . Ljósmyndari Skessuhorn gekk fram á þetta bannmerki við grenilundinn hjá bílastæðinu við Klettaborg í gær . Færst hefur í vöxt hér á landi að leigðir séu út svonefndir „ minicamper “ bílar sem mörgum ferðamanninum þykir góður og hagkvæmur kostur þar sem þeir gista í bílunum og losna við að greiða fyrir gistingu annars staðar . Sá hængur er þó á , að farartæki þessi eru náðhúslaus , enda finnast æ fleiri „ túristahreiður “ á skjólgóðum stöðum sem ekki eru í alfaraleið .